Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 2016

4. SZ. FÜGGELÉK JELENTÉSKÖTELES ESEMÉNYKÉNT KEZELENDÕ HELYZETEK 1. NUKLEÁRIS VESZÉLYHELYZET 1.1. A kutatóreaktornál rendkívüli üzemeltetési állapotot hirdettek ki. 2. AZ ÜZEMELTETÉSI FELTÉTELEKKEL ÉS KORLÁTOKKAL KAPCSOLATOS ESEMÉNYEK 2.1.A kutatóreaktort a Hatóság által jóváhagyott üzemeltetési feltételektõl és korlátoktól eltérõ üzemállapotban üzemeltetik vagy üzemeltették. 2.2. A kutatóreaktor olyan üzemállapotba került, hogy az üzemeltetési korlátként definiált primerkör aktivitási határértéket az érintett paraméter elérte. 3. AZ ALAPVETÕ BIZTONSÁGI FUNKCIÓ MÛKÖDÉSBE LÉPÉSÉT IGÉNYLÕ ESEMÉNYEK 3.1.A reaktor biztonságvédelmi rendszer, aktív zóna üzemzavari hûtõrendszer, üzemzavari pótvíz betápláló rendszer, radioaktivitás környezetbe jutásának megakadályozására szolgáló rendszer nem tervezett vagy szándékolatlan mûködésbe lépése. 3.2. Az érvényes üzemeltetési feltételként és korlátként definiált határértéket elérése mellett a tervezés során feltételezett automatikus védelmi mûködés nem, illetve nem a feltételezettek szerint hajtódott végre. 4. BIZTONSÁGI OSZTÁLYBA SOROLT RENDSZER, RENDSZERELEM KÁROSODÁSÁT, MEGHIBÁSODÁSÁT EREDMÉNYEZÕ ESEMÉNY 4.1. A reaktor hûtõközegének olyan mértékû aktivitás növekedése, amely több fûtõelem inhermetikussá válását jelzi. A primerköri csõvezeték és a radioaktív anyagok környezetbe kerülését megakadályozó rendszer olyan mértékû tömörtelensége vagy degradálódása, amely meghaladja az üzemeltetési feltételekben és korlátokban rögzített értéket, illetve a szilárdsági követelményeket. 4.2. A kutatóreaktor üzemeltetése alatt biztonsági funkcióknak a tervezés során feltételezettek szerinti mûködését megakadályozó rendszer, rendszerelem meghibásodást vagy funkcionális hiányosságot, technológiai, villamos és irányítástechnikai rendszerek, rendszerelemek hibás kapcsolódását, elõírások nem megfelelõségét vagy egyéb hasonló körülményt tártak fel. 4.3. Biztonsági funkció megvalósítására alkalmazott rendszernél, rendszerelemnél ismétlõdõ meghibásodást észleltek, annak ellenére, hogy korábban javító intézkedéseket valósítottak meg. 4.4. A kutatóreaktor épületein belül, a kutatóreaktor technológiai rendszereiben vagy rendszerelemeiben olyan körülmények létrejötte, amelyek valamely biztonsági funkció megvalósulását megakadályozzák vagy megakadályozhatják. 5. BIZTONSÁGI ELEMZÉSEKBEN FELTÁRT HIÁNYOSSÁGOK 5.1. A reaktor sokszorozási tényezõje több mint 1%-kal eltér a feltételezettõl, továbbá a reaktor vagy az azon kívül tárolt fûtõelemek nem tervezett kritikusságának lehetõségét állapították meg. 5.2. A kutatóreaktor biztonsági elemzésében, az elemzések módszerében és bemenõ adataiban, továbbá az üzemeltetés feltételeinek és korlátainak megalapozásánál figyelembe vett feltételezésekben hibát fedeztek fel, és feltételezhetõ, hogy a kutatóreaktor üzemeltetése nem olyan biztonságos, mint azt korábban megítélték. 6. SUGÁRBIZTONSÁGGAL KAPCSOLATOS ESEMÉNYEK 6.1. Radioaktív anyagok ellenõrizetlen kibocsátása telephelyen belülre, amelynek eredményeként számottevõen megnõtt a levegõben levõ radioaktív anyagok mennyisége, a felületi szennyezõdés és az érintett helyiségekben a sugárzási szint. 6.2. Személyzet nem tervezett mértékû sugárterhelése. 6.3. Radioaktív anyag telephelyen kívülre történõ nem tervezett, vagy az üzemeltetési feltételekben és korlátokban megfogalmazott mértéket meghaladó kibocsátása. 7. KÜLSÕ ESEMÉNYEK 7.1.Természeti csapás vagy egyéb külsõ fenyegetés, amely következtében a kutatóreaktor teljesítményét csökkenteni kell, vagy egyéb védelmi jellegû intézkedést kell végrehajtani. 7.2. A kutatóreaktornál tûz keletkezett vagy robbanás történt. 7.3. A kutatóreaktor hálózati villamos energia ellátásának zavara, melynek eredményeként a villamos energia ellátás a telephelyen létesített üzemzavari energia ellátó rendszerrel történik. 8. EGYÉB ESEMÉNYEK 8.1. Fûtõelem kezelés során bekövetkezett esemény, amely fûtõelem sérüléshez vezetett vagy vezethetett volna, illetve minden olyan esemény, amelynek során a fûtõelemek épsége veszélyeztetve volt. 8.2. A kutatóreaktor biztonságát érintõ fenyegetés vagy szándékos károkozás történt. 8.3. Fûtõelem hiány felfedezése vagy egyéb ok miatt feltételezhetõ, hogy fûtõelem eltûnt. 9. BIZTONSÁGI OSZTÁLYBA SOROLT NYOMÁSTARTÓ EDÉNYEKKEL ÉS CSÕVEZE- TÉKEKKEL KAPCSOLATOS ESEMÉNYEK 9.1.Nyomástartó edény, csõvezeték, szerelvény meghibásodása vagy a tervszerû állapottól való eltérése következett be, mely a berendezés biztonságos használatát veszélyezteti. 9.2. Nyomástartó edényt, csõvezetéket az engedélyezett értékeket meghaladó paraméterekkel üzemeltették.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes